text: irisdiagnostik
  
  publiceret: 2009-01-31 06:24:30+01:00
  Irisdiagnostik, iridologi, alternativ undersøgelsesmetode, som på baggrund af farven og strukturen af øjets regnbuehinde (iris) antages at kunne danne grundlag for påvisning af sygdomme andre steder i kroppen. Irisdiagnostik har intet videnskabeligt grundlag og indgår ikke i lægevidenskabelig diagnostik, men anvendes af visse udøvere af alternativ medicin.